Jesu o ne a bontshiwa tlotlo jang le e leng pele ga a tsholwa? (Luke 1:41-43) Fred ke mongwe wa borrabana yo o neng a itlwaeditse go balela morwadie pele ga a robala go tloga fela fa a sa le lesea. Fa nako e ntse e ya, o ne a kgona go lemoga gore o ne a tshwere bontsi jwa dikgang tse a neng a mmalela tsone ka tlhogo e bile o ne a tsamaisana le ene fa a bala, a kgona go lemoga mafoko le medumo e e tsamaisanang le one. Chris ke motsadi yo mongwe yo le ene a neng a tlhagafaletse go balela bana ba gagwe. O ne a leka go fetofetola tshedimosetso e a e balang. Fa bana ba ne ba sa ntse ba le bannye o ne a dirisa ditshwantsho tse di mo bukeng ya Buka ya Me ya Dipolelo tsa Bibela go ba ruta melao ya boitshwaro le dilo tsa semoya. *